Bristeil

**Bristeil** — беларускі поп-рок і інды-рок гурт зь Менску. Беларускамоўны калектыў быў створаны ў 2013 годзе франтмэнам «Hair Peace Salon» Алегам Вялем, які лічыцца адным з найлепшых рок-выканаўцаў краіны. Гурт выпусьціў пазітыўна сустрэты «Tuzin.fm» дэбютны самотнік «Cyruĺnia Svietu» й перамог у песенным конкурсе , дарабіў яго незавершаную кампазыцыю, што разам дазволіла намінавацца па лініі ўзнагародаў «Tuzin.fm» на «Адкрыцьцё году» ў 2014 годзе. У цяперашні час яго вакаліст-гітарыст Алег Вяль засяроджаны на напісаньні песень для свайго сольнага электроннага музычнага праекта пад назваю «Helaiv», створанага ў 2017 годзе.
## Гісторыя
### Паходжаньне з «Hair Peace Salon»
Карані «Bristeil» паходзяць з «Hair Peace Salon», брыт-поп і пауэр-поп гурта зь Менску, аднаго з галоўных беларускіх прадстаўнікоў брытанскага інды-року. Утвораны ў 1998 годзе й вядомы пераважна па свайму ангельскамоўнаму рэпэртуару, ён здабыў пэўны посьпех, за сваю гісторыю выдаў паўнафарматны альбом «Gentleman», а таксама з тузін сынглаў і самотнікаў, адзначыўшыся прызавым удзелам у шэрагу музычных спаборніцтваў.

З моманту рэлізу апошняе кружэлкі «Gentleman» «Hair Peace Salon» быў з большага неактыўны на музычнай сцэне, і ў 2013 годзе яго франтмэн Алег Вяль вырашыў працягнуць ствараць музыку самастойна й надалей. Ён прыпыніў дзейнасьць «Hair Peace Salon» з-за пасіўнасьці гурта, каб пісаць песьні ў новым праекце. Атрымаўшы некаторы досьвед гульні дуэтам «VS ½ HPS» вясною 2013 году, бубнач «Hair Peace Salon» Аляксандар *«Stepkinz»* Сьцяпановіч вырашыў працягнуць творчы саюз з Алегам Вялем, і яны абодва заснавалі «Bristeil».

### Гісторыя
У канцы 2013 году два іншых чальца далучыліся да ансамбля: бас-гітарыст Генадзь *«Дроп-рэ»* Лукашанец і сола-гітарыст Максім Быкаў, якія завяршылі фармаваньне клясычнага складу рок-гурта. 2 сьнежня 2013 году «Bristeil» выпусціў першы сынгл «Heta Mahčyma» на «», які стане часткаю яго будучага дэбютнага міні-альбому. Гэта быў першы рэліз музыкаў, і з дапамогаю яго «Bristeil» анансаваў новы беларускамоўны максі-сынгл, заплянаваны да выпуску вясною 2014 году.

Дэбютны самотнік «Cyruĺnia Svietu» быў выпушчаны ў сьвет 26 траўня 2014 году. «Bristeil» напісаў чатыры песьні для гэтага EP, дзьве зь якіх сталі кавэрамі: адна – рок-вэрсіяю хіта  «Video Games» на беларускай мове, другая – песьняй «Hair Peace Salon» «Out of Time» з альбому «Gentleman», перасьпяванай на роднай мове пад назваю «Pa-za Časam». Рэліз атрымаў хвалебную ацэнку ад Сяргея Будкіна, заснавальніка музычнага парталу «Tuzin.fm»: *«Глыбіня ў тэкстах і далікатнасьць у падачы. Кожны з чатырох трэкаў заслугоўвае ўвагі і, безумоўна, шчыльных ратацыяў»*. Праца над усімі трэкамі вялася яшчэ калі «Нair Рeace Salon» не сышоў у бестэрміновы творчы адпачынак, адсюль і назва максі-сынгла з адсылкаю да яго ангельскай назвы «».

21 верасьня 2014 году «Bristeil» выпусьціў свой першы відэасынгл на новую песьню «Muzyka Hučyć». Гурт зрабіў кліп на аснове кадраў з сэансу жывога запісу кампазыцыі «Unfinished Song», напісанаю для конкурсу , спаборніцтва, выйгранага яго франтмэнам Алегам Вялем за год да таго. Паводле ўмоваў конкурсу патрабавалася дарабіць незавершаную песьню , а пераможца атрымліваў магчымасьць прасьпяваць яе закончаную варыяцыю разам з ім на адной сцэне.

У той жа час, калі быў выпушчаны кліп, гурт зьмяніў і правапіс сваёй назвы. Арыгінальная назва калектыву «Брыстоль» () была зьменена на «Bristeil». Лідэр гурта Алег Вяль абвясьціў пра гэта ў заяве для «Tuzin.fm»:

Музычная дзейнасьць гурта ў 2014 годзе дапамагла артыстам атрымаць намінацыю ў катэгорыі «Адкрыцьцё году» на прэміі «Героі году» «Tuzin.fm». Уручэньне яе ўзнагародаў адбылося 12 сьнежня 2014 году, і «Bristeil» быў абвешчаны ў складзе выканаўцаў на галя-канцэрце, але ў самы апошні момант перад сваім выступам басіст Генадзь *«Дроп-рэ»* Лукашанец пашкодзіў палец, якім ён граў. Такім чынам гурт не выступіў на канцэрце пераможцаў, але быў там і сустрэўся са сваімі прыхільнікамі на месцы правядзеньня цырымоніі ўзнагароджаньня.

Увосень 2014 году Маша Калесьнікава з Эўрапейскага радыё для Беларусі паведаміла, што гурт працуе над новымі песьнямі. У тым жа годзе Ільля Маліноўскі, музычны рэдактар той жа радыёстанцыі, ужо прыадчыняў таямніцу аб рыхтаваным да выпуску сынглу «», перазапісанага ў творчым перакладзе на беларускую сьпеву «Gentleman» з альбому «Hair Peace Salon» «Gentleman», але які яшчэ нідзе не выконваўся. Тым ня менш апошні на дадзены момант музычны твор ад гурта быў прадстаўлены 9 верасьня 2015 году ў якасьці кароткага «» кліпу, і, відавочна, асноўны фокус музыкаў быў ссунуты ў бок сваіх новых пабочных праектаў, у прыватнасьці «Helaiv» Алега Вяля.

Алег Клімаў як карэспандэнт газэты «Культура» рэфлектаваў наконт заняпаду гурта, які *«шчыра шкада згінуў заўчасна»*, у 2017 годзе, выказваючы думку, што Алег Вяль не дацярпеў да таго моманту, каб яго дзецішча *«трывала ўмацавалася на клюбнай канцэртнай сцэне»*.

## Ацэнкі й стыль
На прыкладзе міні-альбому «Cyruĺnia Svietu» Сяргей Будкін, заснавальнік «Tuzin.fm» і аўтар «Будзьма беларусамі!», пісаў, што ў творчасьці гурта захавалася разыначка, якая была ўласьцівая музыцы «Hair Peace Salon», з той толькі розьніцаю, што гучаньне новага калектыву Алега Вяля стала мякчэй. Унутраны драйв, сьветлы сум характарызуюць музыку разважаньняў багатага ўнутранага сьвету яго франтмэна, які *«вельмі тонка адчувае рэальнасьць»*. «Tuzin.fm» каталягаваў гурт як *«мілагучны інды-рок»*.

Вячаслаў Радзівонаў, заснавальнік музычнага парталу «», абазначаў гучаньне «Bristeil» як тое, якое нагадвае гурт «Hair Peace Salon» у яго раньнія гады. Некалькі кантраставалі «Experty.by», што ахарактарызавалі музычную трансфармацыю брытанскага інды-рокера Алега Вяля ў сваім новым калектыве *«прыкметным ухілам у поп-рок»*.

## Удзельнікі

* Алег Вяль — вядучы вакал, гітара (2013-).
* Максім Быкаў — сола-гітара, бэк-вакал (2013-).
* Генадзь *«Дроп-рэ»* Лукашанец — бас-гітара (2013-).
* Аляксандар *«Stepkinz»* Сьцяпановіч — ударныя (2013-).

;Часовая шкала

## Дыскаграфія

### Самотнікі
* *[[Cyruĺnia Svietu]]* (2014)

### Сынглы

### Музычныя відэа

## Узнагароды й намінацыі

### «Героі году» (прадстаўлены [[Tuzin.fm]])
{| class="wikitable"
|+
!Год
!Намінант
!Узнагарода
!Вынік
|-
|2014
|Bristeil
|«Адкрыцьцё году»
|намінацыя
|-
|-

## Крыніцы

## Вонкавыя спасылкі
* Афіцыйны сайт

Катэгорыя:Квартэты
Катэгорыя:Беларускія музычныя гурты
Катэгорыя:Беларускія рок-гурты
Катэгорыя:Музычныя гурты, якія зьявіліся ў 2013 годзе